

Qendra Kinematografike e Kosovës, në bazë të nenit 14 të Ligjit Nr. 08/L-202

për Kinematografinë dhe Rregullores (MKRS) Nr. 02/2023 për konkurset dhe mbështetjen financiare të veprave filmike dhe audio-vizuale shpall:

# KONKURS PËR ZHVILLIM TE SKENARIT, PËR FILM TË

# METRAZHIT TË GJATË (ARTISTIK DHE TË ANIMUAR) - (mbi 60 minuta)

# Ref. Nr. QKK - 10/2025

Të drejtë konkurrimi kanë të gjithë personat juridikë, vendorë ose të huaj, të regjistruar në Kosovë si subjekte biznesi për prodhimin e filmit, të cilët janë të regjistruar paraprakisht në Qendrën Kinematografike të Kosovës (QKK) dhe i plotësojnë kushtet e përcaktuara në këtë konkurs.

Qëllimi i kësaj thirrjeje është të mbështesë procesin krijues të skenaristit në një stad të hershëm dhe të nxisë zhvillimin e ideve origjinale kinematografike.

**Shuma e subvencionit për çdo projekt në këtë kategori është 4,000 euro**, dhe është e dedikuar për mbështetjen e Skenaristit në procesin e shkrimit të skenarit.
Pavarësisht nga forma e aplikimit, **mbështetja financiare i dedikohet ekskluzivisht skenaristit**, si mbështetje për procesin e shkrimit dhe zhvillimin autorial të projektit.

 **I. Aplikimi bëhet online nё linkun www.qkk-rks.com**

* **Të gjitha dokumentet e kërkuara më poshtë të bashkangjiten me një file të emërtuar:**

**DOSSIER\_QKK\_EMRIPROJEKTIT**

**(Kujdes limiti për këtë file është 8 MB)**

1. Sinopsis;
2. Tritment;
3. Skenar (10-20 faqe të shkëputura nga skenari);
4. Biografi e shkurtër e Skenaristit;
* **DOKUMENTE TË TJERA**
1. CV e Skenaristit;
2. Certifikatën e regjistrimit të shtëpisë filmike në QKK;
3. Deklaratën/dëshminë e të drejtave autoriale.
4. Dëshminë e pagesës së tarifës së aplikimit prej 50 € (pesëdhjetë euro);
5. Dokumente të tjera relevante.

 **II. KUFIZIMET NË PJESËMARRJE**

1. Të drejtë aplikimi në këtë kategori kanë skenaristët, të cilët mund të aplikojnë individualisht, ose në bashkëpunim me një regjisor apo producent.
2. Projektet duhet të jenë në fazën e parë të zhvillimit.
3. Projektet që janë refuzuar tre herë në thirrjet e mëparshme nuk kanë të drejtë aplikimi në këtë kategori.
4. Shtëpitë filmike që janë me vonesë në zbatimin e kontratës me QKK-në për projektet e fituara më parë, nuk kanë të drejtë pjesëmarrjeje.
5. Shtëpitë filmike nuk kanë të drejtë konkurimi me më shumë se tri projekte brenda konkursit.

 **Vërejtje** –

1. Referuar Ligjit për parandalimin e konfliktit të interesit: punëtorët e Ministrisë së Kulturës, Rinisë dhe Sportit dhe institucioneve vartëse të saj, nuk kanë të drejtë aplikimi në Konkurs.

2. Mbështetja e projekteve filmike kushtëzohet nga ndarja e mjaftueshme e buxhetit për vitet fiskale vijuese sipas Ligjit për Ndarjet Vjetore Buxhetore dhe/apo për ndonjë shkak tjetër të identifikueshëm ligjor.

Konkursi do të jetë i hapur nga data **22.05.2025 deri më 25.06.2025 në orën 23:59.**

Mënyra e pagesës së aplikimit:

**Fletëpagesa merret në zyret e QKK-së.**